... läbi Delhi eeslinna Gurgaoni tundus, et rohkem inimesi sõidab tööle kui töölt koju. Teekond, mis päeval oli aega võtnud 20 minutit, võttis nüüd ligi kaks tundi.    Kui Bangalore on IT-firmade meelispaik, siis Gurgaonis asuvad suurimad Lääne firmasid teenindavad kõnekeskused. Ajavahe USA-ga on just nii umbes 10-12 tundi - kui seal lähevad inimesed tööle, siis siin ka.    Ühe  Gurgaoni firma, kellega kohtusime, uhiuue kontori ees on suur telklaager, kus elab paarsada kodutut. Kruusateel kõndisid kitsed ja lehmad ning tee ääres sõid metssead.        Kui New Delhi kesklinnas ei paista läänelikkus suurt kuskilt välja, siis satelliitlinnades vahelduvad hütid ja  telklaagrid peegelklaasidega majadega. Tundub, et vähe on USA või Euroopa suuri IT-firmasid, keda Bangalores, Noidas või Gurgaonis kohal poleks. Klaasseintega kontorid ja moodsad korterelamud vahetavad hütid tasapisi välja.    Avalik Wifi on pigem erand kui reegel, aga tekkima on hakanud esimesed Starbucksi laadsed kohvikuketid (Coffee Day ja Barista), kus võimalik ka üsna eesti-lähendaste hindadega ligipääs osta.    5-tärnise Radissoni fuajees sai tunniajase Wifi-pääsu lunastada meie rahas umbes  150 krooni eest, selle sisse kuulus aga ka personaalne teenindus hotelli WC-s koos uste avamise ja abiga käte pesemisel.        Hüppasime sisse Gurgaoni raamatukauplusesse, mis oli heal tasemel valikuga - kõik Lääne bestsellerid on olemas, aga kolm-neli korda odavamad kui UKs või USAs. Veiko  ostis Mobisse 1000 krooni eest kümmekond paksu tarkvaraarenduse reference-booki, samal ajal kui mina uudistasin eraldi letti pealkirjaga "American Accent Training".    Mobiilihelina saab seal tõmmata kolme Eesti krooni eest ja mobiilimäng maksab kaksteist. Kümnel protsendil elanikest on mobiilid, aga see teeb 110 miljonit. Internetti kasutab 5%, aga see teeb 55 miljonit. Ülikoolid lasevad igal aastal välja paarsada tuhat uut tarkvaraarendajat.    India arendajate ja ettevõtjatega  vesteldes jäi kõlama just viimase aasta jooksul vaikselt tärkama hakanud ja vägagi Eestiga sarnane soov - muutuda välismaa firmadele allhangete teostajatest millekski enamaks...